Donatorii internaţionali alocă "resurse majore" pentru Liban, dar impun condiţii.
Participanţii
la videoconferinţa internaţională anunţă "resurse majore" destinate
Libanului. Comunicat:
"Asistenţa trebuie acordată în timp util, trebuie să fie suficientă şi să
corespundă necesităţilor poporului libanez". Uniunea
Europeană a anunţat că va acorda 63 de milioane de euro Libanului.
Donatorii internaţionali au promis
alocarea unor "resurse majore" pentru reconstrucţia Libanului,
condiţionând asistenţa străină de reforme care să asigure distribuirea
ajutoarelor în mod transparent.Reprezentanţii
a 30 de ţări au participat la videoconferinţa internaţională a donatorilor
organizată duminică după-amiază de preşedintele Franţei, Emmanuel Macron."Asistenţa trebuie acordată în timp util, trebuie să fie suficientă şi să corespundă necesităţilor poporului libanez. Participanţii au convenit că asistenţa trebuie să fie coordonată de Naţiunile Unite, iar ajutoarele trebuie acordate direct populaţiei libaneze, cu eficienţă maximă şi transparenţă", se arată în comunicatul final al reuniunii, citat de agenţia Reuters şi de cotidianul Le Figaro. La reuniunea virtuală a participat inclusiv preşedintele SUA, Donald Trump, care a cerut o investigaţie "transparentă" în cazul exploziei din Beirut.În urma videoconferinţei, nu au
fost furnizate cifre despre resursele care ar urma să fie acordate Libanului.Însă
Uniunea Europeană şi mai multe ţări au semnalat disponibilitatea de a ajuta
Libanul. "Uniunea Europeană a mobilizat deja 33 de milioane de euro şi
oferă încă 30 de milioane de euro pentru cele mai urgente nevoi ale
Libanului", a anunţat, duminică după-amiază, Charles Michel, preşedintele
Consiliului European.Marea
Britanie a anunţat până acum 25 de milioane de lire sterline (27,6 milioane de
euro), Germania 11,5 milioane de euro, Spania va trimite provizii medicale şi
cereale, iar Elveţia va oferi 4,38 milioane de dolari (3,71 milioane de euro).Cel
puţin 158 de persoane au murit, iar alte aproximativ 6.000 au fost rănite în
explozia produsă în zona portuară din Beirut. Circa 300.000 de oameni au rămas
fără locuinţe în urma deflagraţiei, iar daunele sunt estimate la 15 miliarde de
dolari (12,7 miliarde de euro)."Comunitatea
internaţională trebuie să acţioneze rapid şi eficient. Vreau să adresez
susţinere familiilor, apropiaţilor victimelor, celor care sunt pe teren şi
ajută victimele. Ajutorul trebuie să meargă direct la poporul libanez. A venit
vremea trezirii şi acţiunilor", a declarat preşedintele Franţei, Emmanuel
Macron."Nici
violenţa, nici haosul nu trebuie să câştige. Există puteri care vor să profite
de diviziune şi de haos, care vor să facă rău poporului libanez. Autorităţile
trebuie să acţioneze pentru ca ţara să nu se prăbuşească şi pentru a răspunde
aspiraţiilor pe care poporul libanez le exprimă în mod legitim pe străzile din
Beirut", a avertizat Macron.Situaţia
economică şi socială din Liban este gravă. Explozia din Beirut a accentuat
starea de nemulţumire, iar sâmbătă şi duminică mii de persoane au participat la
proteste antiguvernamentale.Libanul "nu este singur", a declarat joi, la Beirut, preşedintele Franţei, Emmanuel Macron, anunţând măsuri de asistenţă din partea Parisului şi a Uniunii Europene, dar cerând Guvernului libanez reforme structurale. "Libanul nu este singur. Astăzi, prioritatea este asistenţa, susţinerea necondiţionată a populaţiei. Dar exigenţa pe care Franţa o are de câteva luni, de ani, se referă la reformele indispensabile în anumite sectoare. Dacă aceste reforme nu vor fi efectuate, Libanul va continua să se scufunde. Noi vom ajuta să organizăm în următoarele zile măsuri suplimentare de asistenţă, la nivel francez, la nivel european. Eu doresc să organizez cooperarea europeană şi, mai larg, cooperarea internaţională", a declarat Emmanuel Macron.